# איג קאפה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

איג קאפה (בצרפתית: Hugues Capet) (נולד: 938 - מת: 24 באוקטובר 996) היה מלך צרפת משנת 987 עד שנת 996. קאפה (בצרפתית Capet) פירושו "לובש הגלימה". צאצאיו של קאפה, שושלת הקפטינגים משלו ברציפות בצרפת (אם כי מן המאה הארבע עשרה תחת השם שושלת ולואה ולאחר מכן שושלת בורבון) עד שנת 1792, ואף לתקופות קצרות לאחר מכן.

קאפה נולד בשנת 938 בפריס, למשפחה עשירה ורבת כח. הבן הבכור של הדוכס איג הגדול והדוכסית הדוויג מסכסוניה. קאפה רצה להפך לנזיר, ובשנת 980 העביר את שרידי הקדוש ואלרי לקתדרלה באמיין. לאחר שירש את אחוזותיו ותארו של אביו, הפך לאציל החזק ביותר באותו הזמן בצרפת. איג כרת ברית עם שליטי גרמניה, ונשא לאישה את ביתו של הקיסר אוטו, וכך הייתה לו השפעה רבה על המלך הקרולינגי החלש לותייר. לאחר מות לותייר ובנו לואי החמישי בשנת 987, שיכנע הארכיבישוף מריימס אספה של אצילים לבחור באיג קאפה כמלך צרפת. הוא הוכתר כמלך צרפת בנויון, פיקרדי ב-3 ביולי 987, והיה בכך האדם הראשון ממשפחה שאינה מלכותית שמלך בצרפת, והראשון בשושלת הקאפטינגית.

על אף שכוחו הצבאי היה מוגבל, והיה עליו לעיתים לבקש סיוע צבאי מדוכס נורמנדי בחירתו כמלך פה אחד נתנה לו כח וסמכות מוסרית כלפי אציליו.

המלך איג היה בעל נכסים ליד שארטר ואנז'ו. בין פריז ואורליאן היה המלך בעל אחוזות ונכסים בגודל של 1,000 קמ"ר. אלו היו גבולות סמכותו, ואם היה מעז לצאת מהם היה בסכנת מוות. מעבר לבסיס כוח זה היו עדיין מקומות אשר לא קיבלו את סמכותו הפאודלית. באזורי הספר היו 150 צורות של מטבע, ולפחות תריסר שפות. איחוד צרפת לכלל יחידה אחת הסתבר כמשימה קשה, והמצב גרם למאבק מתמיד בין המלך ובין אציליו הפאודלים. מלכותו של קאפה התאפיינה במאבקים בלתי פוסקים בינו ובין הוסאלים שלו על גבולות אזור הסן והלואר. מעבר לכך, מינויו של ארנולף, אחיינו של דוכס לוריין, גרם לסכסוך עם האפיפיור יוחנן החמישה עשר, שעדיין היה בשיאו כאשר נפטר קאפה בשנת 996, ונטמן בבסיליקה בסן דני בפריס.

קאפה נשא לאישה את אדלאיד מאקוויטניה, בתו של הדוכס ויליאם מאקוויטניה. בנו, רובר השני, מלך אחריו.

בזמן המהפכה הצרפתית, כאשר רצו המהפכנים להדגיש את היותו של המלך לואי השישה עשר כאחד האדם, ואת מוצאו, נקרא המלך בפיהם "האזרח קאפה" על שם אבי אבותיו, איג קאפה, אשר הוכתר למלך בהסכמה, ולא מלך מכח מוצאו או מכח צו אלוהי.

מקור: http://he.wikipedia.org../../../%D7%90/%D7%99/%D7%92/%D7%90%D7%99%D7%92_%D7%A7%D7%90%D7%A4%D7%94.html

קטגוריות: מלכי צרפת | השושלת הקפטינגית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Català
- Česky
- Deutsch
- Esperanto
- Español
- فارسی
- Suomi
- Français
- Gaeilge
- Hrvatski
- Bahasa Indonesia
- Italiano
- 日本語
- ქართული
- Lëtzebuergesch
- Bahasa Melayu
- Nederlands
- Norsk (bokmål)
- Polski
- Português
- Română
- Русский
- Sicilianu
- Simple English
- Slovenčina
- Српски / Srpski
- Svenska
- 中文